Is-Surmast Carm Borg twieled fis-17 ta' Settembru 1925 fl-Msida, bin Spiridione u Georgina neċ Azzopardi. Carm Borg beda l-istudju tiegħu fil-Każin tas- Soċjetà Filarmonika — Nazzjonali La Vallette taħt is-Surmast George Camenzuli. Kien tgħallem il- Klarinet u ta'disa snin ħareġ idoqq mal-istess. Hu kompla javvanza fl-istudju tiegħu fl- Armonija, Strumentazzjoni u fil- Kompożizzjoni għand is-Surmast Vincenzo Costa. Fi żmien it-Tieni Gwerra Dinija l-familja Borg sabet refuġju f'Ħal Qormi fejn fl-1947 insibu Carm Borg idoqq mal-Banda San Ġorġ Martri fejn speċjaliżża fl-istrumenti tar-ram bħal Euphonium, Althorn u Baxx. Is-Surmast Borg iddebutta għall- ewwel darba fil-pubbliku bħala surmast fl-1948 bl-Orkestra L.V. Beethoven fejn idderieġa l-Vespri Siċiljani, Sinfonia Norma, Carmen Suit u Madam Butterfiv. Is-Surmast Carmelo Borg, kif diġà rajna meta ktibna fuq Patri Mattew Sultana, kien jidderiġi diversi baned, fosthom il-Banda Melita tal-Msida, il-Banda Mount Carmel tal-Gżira u mal-Banda Prekursur tax-Xewkija. Tul il-karriera nużikali tiegħu hu kiteb għadd kbir ta'mużika li tlaħħaq madwar 400 kompożizzjoni. Il-kitbiet tiegħu jvarjaw minn marċi festivi għal marċi funebri, Marċi Sinnfoniċi u Mużika Sacra fosthom tliet quddies. L-aktar kompożizzjoni għal qalb is-Surmast Borg hi 'Michelina'li kien iddeikaha lill- Onor. Dr. Michael Refalo. Is-Surmast Carm Borg baqa' magħruf għal dawn il-kompożizzjonijiet: Innu Grandjuż lill-Madonna tal-Karmnu, Innu lill- Banda Mount Carmel tal-Gzira, Up the Maroons li kien irregala lill- Gżira United Football Club, Innu lill-Banda Sta. Venera u l-immortali Kantata lil Santa Venera. Is-Surmast Carmelo Borg miet nhar it-Tnejn 1 ta'Diċembru 2008 fl- eta ta'tlieta u tmenin sena. Il-Korteo kien akkumpanjat mill-Banda Sta. Venera u mill-Banda Mount Carmel tal-Gżira. i Jo L Żegramm tal-4 vsta 2077